Pacific Standard Time

Pacific Standard Time (PST) je časové pásmo zasahujúce na územie Spojených štátov, Kanady a Mexika. Od Coordinated Universal Time (UTC) ho oddeľuje osem hodín (UTC-8). Počas letného času ho od UTC delí sedem hodín (UTC-7).

Na území Spojených štátov a v Kanade sa vo všeobecnosti nazýva ako Pacific Time (PT). V Mexiku sa označuje ako Severozápadná zóna.

 Pacific Daylight Time 
Na väčšine územia Pacific Standard Time platí počas letných mesiacov letný čas – Pacific Daylight Time (PDT), (UTC-7). Výnimku tvoria územia na okolí miest Dawson Creek a Creston v Britskej Kolumbii. Taktiež počas letných mesiacov je väčšina územia Arizony (ktorá je v pásme Mountain Standard Time a v ktorej neplatí letný čas) v rovnakom časovom pásme, ako štáty s ňou susediace na západe (ktoré sú v pásme Pacific Daylight Time).

 Externé odkazy 
 Oficiálny presný čas v Kanade  
 Časové pásma v Kanade 

Kategória:Časové pásma